Diari Oficial de la Generalitat Valenciana


Sumari del DOGV 6410, del 02-12-2010 (2010/13361)

RESOLUCIÓ d'1 desembre de 2010, del director general de l'Institut Valencià de Finances, per la qual es disposa la posada en circulació d'una emissió de deute públic de la Generalitat Valenciana destinada a inversors detallistes.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6410

Data del DOGV
:   02-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13316


Data del document
:   01-12-2010

Organisme emissor
:   Institut Valencià de Finances

Tipus de document
:   Resolució

Anàlisi jurídica

RESOLUCIÓ d'1 desembre de 2010, del director general de l'Institut Valencià de Finances, per la qual es disposa la posada en circulació d'una emissió de deute públic de la Generalitat Valenciana destinada a inversors detallistes. [2010/13377]  
D'acord amb el que preveu el Decret 44/2010, de 12 d'abril, del Consell, pel qual s'autoritza la creació de deute públic de la Generalitat Valenciana, així com el Decret 79/2010, de 30 d'abril, del Consell, pel qual s'amplia l'import autoritzat per a la creació de deute públic de la Generalitat Valenciana i, tal com establix la Llei 13/2009, de 29 de desembre de Pressupostos de la Generalitat Valenciana per a l'exercici 2010.  
I, d'acord amb el Decret 94/1996, de 21 de maig, del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, i el Decret 83/1994, de 26 d'abril, del Govern Valencià, pel qual s'aprova el Reglament de l'Institut Valencià de Finances, que regulen les competències atribuïdes a l'Institut Valencià de Finances en matèria de gestió de l'endeutament de la Generalitat Valenciana i les seues entitats autònomes i empreses, resolc:  
1. Posar en circulació una emissió de deute públic de la Generalitat Valenciana destinada a persones físiques o jurídiques qualificades com inversors minoristes i/o qualificades. S'exclou expressament de la present emissió, les empreses de servici d'inversió, entitats de crèdit, entitats asseguradores, fons d'inversió i les seues societats gestores, fons de pensions i les seues societats gestores, i altres entitats financeres autoritzades o regulades. Sense perjuí d'això, no estaran subjectes a la present prohibició aquelles empreses de servicis d'inversió que tinguen la condició d'entitats col·locadores i asseguradores de la present emissió. L'emissió té les característiques següents:  
- Import de l'emissió: 1.000 milions d'euros, ampliables a 1.500 milions d'euros.  
- Tipus emissió: a la par.  
- Nominal dels valors: 1.000 euros.  
- Data d'emissió: 22 de desembre de 2010.  
- Cupó: fix, del 4.75% anual. Els interessos es calcularan sobre la base Actual/Actual: nombre de dies transcorreguts entre dues dates de pagament d'interessos (numerador) dividit pel nombre de dies reals de l'any, tenint en compte si és bixest o no (denominador).  
- TAE anual: 4.75%.  
- Pagament d'interessos: un pagament únic al venciment.   
- Import mínim i màxim de les peticions: l'import nominal mínim de les ofertes serà de 1.000 euros. Les peticions per imports superiors seran múltiples sencers de l'import mínim mencionat. L'import nominal màxim de les peticions serà de 2.000.000 d'euros, per NIF o número de passaport, incloent-hi les peticions individuals i en cotitularitat.  
- Amortització: única al venciment.  
- Data de venciment: 22 de desembre del 2011.  
- Preu d'amortització: 100%.  
- Codi ISIN: ES7509475606.  
- Període de subscripció del 2 de desembre a partir de les 09.00 hores al 17 de desembre de 2010 a les 14.00 hores (hora peninsular).  
- Admissió a negociació: Mercat Autonòmic de Deute Públic en Anotacions de la Generalitat Valenciana.  
- Agent de pagaments: Borsa de València.  
- Les entitats depositàries hauran de ser entitats participants del Servici d'Anotacions en compte i liquidació que hagen acceptat el compliment de la normes del Mercat Autonòmic de Deute Públic en Anotacions de la Generalitat Valenciana.  
- Tramitació de subscripcions: directament mitjançant les entitats asseguradores.  
- Comissions: en cas de no tindre comptes oberts, l'obertura, subscripció i tancament dels comptes d'efectiu i valors estaran lliures de comissions. Les entitats asseguradores podran aplicar despeses de manteniment segons les comissions previstes en els seus quadres de tarifes.   
- Sistema de prorrateig i adjudicació de títols: els valors de la present emissió seran adjudicats en els termes previstos en el contracte de col·locació i assegurament. Es farà publicitat d'este sistema de prorrateig a l'inici del període de subscripció en la pàgina web de l'Institut Valencià de Finances.   
- Vist això els inversors hauran de conéixer que el nombre de títols que els adjudique l'entitat agent pot no ser igual a l'import per ells sol·licitat.  
- Publicitat del resultat de l'emissió: mitjançant resolució del director general de l'Institut Valencià de Finances publicada en el Diari Oficial de la Comunitat Valenciana.  
2. Les entitats asseguradores i col·locadores són les que figuren en l'annex I de la present resolució.   
3. Nomenar entitat coordinadora i entitat agent la Caixa d'Estalvis i Pensions de Barcelona («La Caixa»).  
4. Publicar aquesta resolució en el Diari Oficial de la Comunitat Valenciana.  
València, 1 de desembre de 2010.- El director general de l'Institut Valencià de Finances: Jorge Vela Bargues  
ANNEX I  
ENTITATS ASSEGURADORES I   
COL·LOCADORES DE L'EMISSIÓ  
Ahorro Corporación Financiera, S.V., SA  
Banco de Finanzas e Inversiones SA (Banco Mediolanum)  
Banco Pastor, SA  
Banco Sabadell, SA.  
Banco de Valencia, SA.  
Caixa de Crèdit dels Enginyers  
Caixa Catalunya, Tarragona i Manresa  
Caixa d'Estalvis del Penedès  
Caixa d'Estalvis Unió de Caixes de Manlleu, Sabadell i Terrassa  
Caja de Ahorros del Mediterráneo (CAM)  
Caixa d'Estalvis i Mont de Pietat d'Ontinyent  
Caixa d'Estalvis de València, Castelló i Alacant (Bancaixa)  
Caixa d'Estalvis i Pensions de Barcelona (La Caixa)  
Caja de Ahorros y Monte de Piedad de Zaragoza, Aragón y Rioja (IberCaja)  
Caja de Ahorros de la Inmaculada de Aragón (Caja Inmaculada)  
GVC Gaesco Valores, Sociedad de Valores, SA.  
Monte de Piedad y Caja de Ahorros de Ronda, Cádiz, Almería, Málaga, Antequera y Jaén (Unicaja)  
Monte de Piedad y Caja de Ahorros de San Fernando de Guadalajara, Huelva, Jerez y Sevilla (Cajasol)  
Deutsche Bank AG London Branche